b'\n_START_ARTICLE_\nVelika nagrada Nice 1934\n_START_SECTION_\nPred dirko\n_START_PARAGRAPH_\nZa mo\xc5\xa1tvo Scuderia Ferrari so na dirki nastopili Louis Chiron, Achille Varzi in Carlo Felice Trossi, glavna konkurenca pa je bilo sedem Maseratijevih dirka\xc4\x8dev, tudi Tazio Nuvolari, Philippe \xc3\x89tancelin in Raymond Sommer, ter Ren\xc3\xa9 Dreyfus iz tovarni\xc5\xa1kega mo\xc5\xa1tva Automobiles Ettore Bugatti.\n_START_SECTION_\nDirka\n_START_PARAGRAPH_\nNa \xc5\xa1tartu je povedel Varzi, ki so mu sledili Chiron, Nuvolari in Dreyfus, ki sta se borila za bolj\xc5\xa1e mesto. Dreyfus je uspel prehiteti Italijana, ki se je trudil pridobiti svoje mesto nazaj. Dvoboja je bilo konec, ko je Dreyfus prepozno zaviral v enem od ovinkov in tr\xc4\x8dil v ogrado iz bal sena. Zdaj je Nuvolari ujel Varzija in oba dirka\xc4\x8da sta postavljala nove rekorde steze. Toda v sedemindvajsetem krogu je bilo dvoboja za zmago konec zaradi okvare motorja na Nuvolarijevem dirkalniku Maserati 8CM. Tako Chiron kot tudi Trossi sta opravila dolga postanka v boksih, zato je drugo mesto prezvel \xc3\x89tancelin, med tem ko je Varzi zmagal s krogom in ve\xc4\x8d prednosti pred konkurenco. Tretje mesto je osvojil drugi Ferrarijev dirka\xc4\x8d Trossi.'